### Beslutning

Anbefales.

### Sagsfremstilling

## Resume og sagens baggrund

De tre største bredejere omkring [adresse] ønsker at få fastlagt omfang og placering af deres ejendomsret i søen. Det betyder, at der skal foretages en matrikulering af [adresse], der ændrer kommunegrænsen for hhv. Kalundborg og [adresse], hvorved et areal af søen på ca. 105 ha vil indgå i Kalundborg Kommune. Ansøgning om ændring af kommunegrænsen skal behandles af Indenrigs- og Boligministeriet, og til denne har ansøger behov for et samtykke fra Kalundborg Kommune.

## Indstillinger

Direktøren indstiller, at kommunen giver samtykke til ansøgning (bilag 1) om at ændre kommunegrænsen i [adresse] (jf. bilag 2).

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På vegne af tre bredejere, [adresse], Brobygaard Gods og [adresse] har Matthias Klausen og Godiksen Aps ansøgt om matrikulering af [adresse] og derved fastlæggelse af kommunegrænsen mellem Kalundborg Kommune og Holbæk Kommune. Begrundelsen for ansøgningen er et ordenshensyn, og bredejernes ønske om at få fastlagt deres ejendomsret. Ansøgning er vedlagt som bilag 1.

Bilag 2, kortbilag, viser matrikuleringen af [adresse] til bredejerne, og kommunegrænsens fastlæggelse, der øger Kalundborg Kommunes areal med ca. 105 ha.

Selvom søen hidtil ikke har været matrikuleret, har bredejerne stadig haft ejerskabet af søen. Matrikulering af søen betyder blot, at ejendomsretten fastlægges tydeligt. Når ejerskabet er fastlagt, bliver det nemmere for myndigheder at administrere relevant lovgivning. Matrikuleringen af søen har ingen konsekvenser for offentlighedens adgang.

Sagen behandles tilsvarende i Holbæk Kommune, der ligeledes skal give samtykke.

*Administrationen anbefaler*Administrationen anbefaler, at kommunen giver samtykke til ændring af kommunegrænsen.

Det har ingen praktisk betydning for kommunen og ændrer ikke eksisterende forhold, at arealet øges. Men administrativt vil det være en fordel, idet ejendomsretten bliver præcis.

## Økonomiske konsekvenser

Ingen.